CELEX: 62009CA0111
Language: et
Date: 2010-05-20 00:00:00
Title: Kohtuasi C-111/09: Euroopa Kohtu (neljas koda) 20. mai 2010 . aasta otsus (Okresní soud v Chebu eelotsusetaotlus — Tšehhi Vabariik) — Česká podnikatelská pojišťovna as, Vienna Insurance Group versus Michal Bilas (Määrus (EÜ) nr 44/2001 — Kindlustusandja poolt oma asukohajärgsele kohtule esitatud hagi, milles nõutakse kindlustusmakse tasumist kindlustusvõtjalt, kelle elukoht on teises liikmesriigis — Kostja ilmumine asja menetlevasse kohtusse — Pädevuse vaidlustamata jätmine ja sisuliste vastuväidete esitamine — Kohtualluvus kohtusse ilmumise alusel)

3.7.2010   
            
            
               ET
            
            
               Euroopa Liidu Teataja
            
            
               C 179/11
            
         Euroopa Kohtu (neljas koda) 20. mai 2010. aasta otsus (Okresní soud v Chebu eelotsusetaotlus — Tšehhi Vabariik) — Česká podnikatelská pojišťovna as, Vienna Insurance Group versus Michal Bilas
   (Kohtuasi C-111/09) (1)
   
   (Määrus (EÜ) nr 44/2001 - Kindlustusandja poolt oma asukohajärgsele kohtule esitatud hagi, milles nõutakse kindlustusmakse tasumist kindlustusvõtjalt, kelle elukoht on teises liikmesriigis - Kostja ilmumine asja menetlevasse kohtusse - Pädevuse vaidlustamata jätmine ja sisuliste vastuväidete esitamine - Kohtualluvus kohtusse ilmumise alusel)
   2010/C 179/17
   Kohtumenetluse keel: tšehhi
   
      Eelotsusetaotluse esitanud kohus
   
   Okresní soud v Chebu
   
      Põhikohtuasja pooled
   
   
      Hageja: Česká podnikatelská pojišťovna as, Vienna Insurance Group
   
      Kostja: Michal Bilas
   
      Ese
   
   Eelotsusetaotlus — Okresní soud v Chebu — Nõukogu 22. detsembri 2000. aasta määruse (EÜ) nr 44/2001, kohtualluvuse ja kohtuotsuste täitmise kohta tsiviil- ja kaubandusasjades (EÜT L 12, 16.1.2001, lk 1; ELT eriväljaanne 19/04, lk 42) artikli 13 lõike 1 ja artiklite 24 ja 26 tõlgendamine — Kohtulalluvus kindlustusasjades — Hagi, millega ühes liikmesriigis asuv kindlustusandja taotleb kindlustusmakse tasumist teises liikmesriigis asuvalt kindlustusvõtjalt — Kindlustusvõtja sisulised vastuväited kindlustusandja asukoha kohtus
   
      Resolutsioon
   
   Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste [tunnustamise ja] täitmise kohta tsiviil- ja kaubandusasjades artiklit 24 tuleb tõlgendada selliselt, et kohus, kus menetlus on kõnealuse määruse II peatüki 3. jaos sisalduvaid eekirju järgimata algatatud, peab end pädevaks tunnistama, kui kostja ilmub kohtusse ja ei esita pädevuse puudumise vastuväidet; niisuguse kohtusse ilmumise puhul on tegemist vaikiva kokkuleppega kohtualluvuse kohta.
   
      (1)  ELT C 141, 20.6.2009.